**חיבור פותח**

לעמיתים שלום,

החיבור הפותח הוא חלק משמעותי מתהליך הכניסה שלכם לבית ספר מנדל למנהיגות חינוכית. הוא מעמיד תשתית לפתיחת דיון של כל עמית/ה בנושא המעניין אותו/ה מתוך בדיקה עצמית ועיון מחודש בעמדותיו/ה.

כמו כן החיבור ישמש מצע לסדרת מפגשי ההיכרות בין העמיתים אשר תתקיים בתחילת השנה בנוכחות אנשי סגל שילוו אתכם במהלך השנה.

**מרכיביו התוכניים של החיבור הפותח**

במוקד החיבור תעמוד בעיית יסוד חינוכית ו/או חברתית לה את/ה מחויב/ת ועמה את/ה מבקש/ת להתמודד.

על החיבור להכיל את המרכיבים התוכניים האלו:

1. הצגת הבעיה עמה את/ה מעוניין/נת להתמודד;
2. דין וחשבון על תפיסת העולם העומדת בבסיס הבעיה עמה את/ה מתמודד/ת.

– לתשומת לב, מה שנראה בעיניך כבעיה עשוי להיות תקין ואף ראוי לבעלי תפיסות עולם שונות משלך.

1. דין וחשבון משמעותי על תפיסת/ות-העולם עמן את/ה מתווכח/ת.
2. הסיפור האוטוביוגרפי [מקצועי ו/או אישי] שהובילו אותך להצבת בעיה זו.

**כללים מנחים לכתיבת החיבור**

* הכתיבה צריכה להיות בהירה ומוקפדת.
* במקום בו מובא טיעון יש לבסס אותו:
	+ הצבת תשתית [הנחות, עובדות, ...];
	+ גזירה הגיונית של טעונים ומסקנות;
* יש להתייחס לספרות שמאירה ומבססת את
	+ הבעיה שהצגת;
	+ תפיסת-העולם שלך;
	+ תפיסות-העולם החולקות על תפיסת-עולמך;
* אורך החיבור לא יעלה על 1200 מלה (כולל הערות), במטרה לתרגל כתיבה מתומצתת ועניינית.
* המלצה: אל תדחו את כתיבת החיבור הפותח לרגע האחרון.
* מועד מסירת החיבור הפותח: לא יאוחר משעה 9:00 ביום שני, א' באלול; 25.8.25. המסירה תהיה בהנחת החיבור הפותח במקום המיועד במודל. חיבור שיימסר לאחר מכן לא יתקבל.

אני אהיה זמין (ybendor@mandel.org.il) בכל עניין הקשור בכתיבת החיבור עד סוף יולי – אז אצא לחופשה.

בהצלחה בחשיבה ובכתיבה,

 יהודה בן-דור